CELEX: 62020TN0022
Language: fi
Date: 2020-01-13 00:00:00
Title: asia T-22/20: Kanne 13.1.2020 – IB v. EUIPO

2.3.2020   
            
            
               FI
            
            
               Euroopan unionin virallinen lehti
            
            
               C 68/64
            
         
      Kanne 13.1.2020 – IB v. EUIPO
      (asia T-22/20)
      (2020/C 68/72)
      Oikeudenkäyntikieli: ranska
      
         Asianosaiset
      
      
         Kantaja: IB (edustaja: asianajaja N. de Montigny)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa nimittävän viranomaisen 14.3.2019 tekemän viraltapanopäätöksen
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin:
      
                  —
               
               
                  Pätemättömyysmenettelyn päätökseen saattamista koskevat kumoamisperusteet. Kantaja vetoaa harkintavallan väärinkäyttöön, virkavirheeseen ja puolueettomuuden ja objektiivisuuden periaatteiden sekä neutraliteettiperiaatteen loukkaamiseen.
               
            
                  —
               
               
                  Määrättyä kurinpitoseuraamusta koskevat kumoamisperusteet. Kantaja vetoaa menettelyvirheeseen, Euroopan unionin henkilöstösääntöjen liitteessä IX olevan 22 artiklan rikkomiseen, harkintavallan väärinkäyttöön, OLAFin raportin luottamuksellisuuden loukkaamiseen sellaisten tutkinnassa kyseessä olleiden seikkojen osalta, jotka jätettiin sillensä, sillensä jätettyjen väitteiden pysyttämiseen ja syyttömyysolettaman loukkaamiseen. Kantaja vetoaa myös henkilöstösääntöjen liitteessä IX olevan 10 artiklan rikkomiseen, puolustuksen oikeuksien loukkaamiseen, ilmeiseen arviointivirheeseen henkilöstösääntöjen liitteessä IX olevassa 10 artiklassa vahvistettujen kriteerien osalta sekä perusteluvelvollisuuden laiminlyöntiin.